
Az Európai Parlament,
–	tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C9‑0397/2023),
–	tekintettel eljárási szabályzata 129. cikkére,
–	tekintettel a Költségvetési Ellenőrző Bizottság jelentésére (A9-0391/2023),
A.	mivel a Tanács 2023. október 25-i levelével konzultált az Európai Parlamenttel João Leãonak a Számvevőszék tagjává történő kinevezéséről;
B.	mivel a Költségvetési Ellenőrző Bizottság ezt követően értékelte – különösen az Európai Unió működéséről szóló szerződés 286. cikkének (1) bekezdésében megállapított követelmények szempontjából – João Leão alkalmasságát; mivel ezen értékelés keretében a bizottság megkapta João Leão önéletrajzát és a neki küldött írásbeli kérdőívre adott válaszait;
C.	mivel a bizottság a továbbiakban – 2023. november 29-én – meghallgatta João Leãot, aki a meghallgatáson nyilatkozatot tett, majd válaszolt a bizottság tagjai által feltett kérdésekre;
1.	kedvezően véleményezi a Tanács João Leão számvevőszéki taggá történő kinevezésére irányuló javaslatát;
[bookmark: TextBodyEnd]2.	utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző intézményeinek.

